open-index/open-wikipedia-markdown huggingface dataset:
אשרה גז-איזנשטיין

**אשרה גז-איזנשטיין** (נולדה ב-2 בינואר 1967) היא עורכת דין ישראלית. החל מ-2017 מכהנת כפרקליטת מחוז תל אביב (פלילי) בפרקליטות המדינה.

## ביוגרפיה
נולדה לדוד וחנה גז. בעלת תואר ראשון במשפטים מאוניברסיטת בר-אילן, ותואר שני במשפט ציבורי מאוניברסיטת תל אביב בשיתוף עם אוניברסיטת נורת'ווסטרן בשיקגו.

### פרקליטות המדינה
בשנת 1990 החלה לעבוד כמתמחה בפרקליטות מחוז תל אביב (פלילי), והחל מ-1992 כפרקליטה במחוז. כיהנה כראש תחום (פלילי) וראש צוות פרקליטים. במסגרת תפקידה ניהלה תיקים רבים במהלך השנים, בהם תיקי פשיעה חמורה, בין היתר נגד העבריינים יוסי ורוני הררי, יצחק מכני שרצח את מרק פורן מזכיר ארגון נכי צה"ל, מני עמיאל שסייע לרצח את אבי אוחיון, תיק רצח הקשישה שושנה לוי, ועוד. כן ניהלה תיקי מרמה וצווארון לבן, בין היתר נגד יעקב שפירא שהיה מנהל רשת מוסדות חינוך של בני עקיבא ברעננה.

התיק המרכזי בה נקשר שמה של גז-איזנשטיין היה הרצח בברנוער. גז-איזנשטיין הייתה הפרקליטה המלווה בתיק, ובהמשך התובעת שהגישה את כתב האישום נגד חגי פליסיאן באשמת הרצח. במהלך המשפט התברר כי עד המדינה בתיק, זאור (זוהר) חנקישייב, שגויס על ידי המשטרה, סיפק מידע כוזב. התיק קרס ובוטל בהובלתה של גז-איזנשטיין. חרף המבוכה במערכת התביעה והביקורת הציבורית, זכתה גז-איזנשטיין בשבחים על ביטול התיק מפרקליט המדינה שי ניצן והשופט דוד רוזן.

ב-2014, לבקשת עיתון הארץ, התיר בית המשפט לפרסם כי בתיק חסוי שנוהל עשור קודם, בהובלת אפרים ברכה, ששימש ראש צוות חקירה ביחידה המרכזית של משטרת מחוז תל אביב, ועמו גז-איזנשטיין ששימשה כתובעת, בוצעה רשלנות חמורה אשר חשפה עד מדינה בסביבת העבודה בה פעל, וסיכנה את חייו ואף חיי משפחתו. בתגובה לחשיפה הגיבו משטרת ישראל ופרקליטות המדינה כי "עמדת המדינה הייתה ועודנה כי תנ"צ אפי ברכה, עו"ד אשרה גז והממונים עליהם, פעלו במקצועיות ובסבירות".

### פרקליטת מחוז תל אביב (פלילי)
באפריל 2017 מונתה גז-איזנשטיין לתפקיד פרקליטת מחוז תל אביב (פלילי). במסגרת תפקידה הייתה בין מקבלי ההחלטות בתיקי מותה של מזל הדדי, רצח דוד צ'צ'אשווילי, ועוד. בתחילת דצמבר 2019 הייתה בין מועמדי שר המשפטים אמיר אוחנה לתפקיד ממלא מקום פרקליט המדינה. זמן קצר לאחר מכן הסירה את מועמדותה לתפקיד, לדברי השר אוחנה, "הן מסיבות מקצועיות והן מסיבות אישיות".

במאי 2020 הייתה בין בכירי הפרקליטות שתקפו בחריפות את ממלא מקום פרקליט המדינה דן אלדד, בטענה שבדיקה שפתח כנגד היועץ המשפטי לממשלה אביחי מנדלבליט בפרשת הרפז נעשתה משיקולים שאינם עניינים ופרסומה ברבים היה "מעשה שלא ייעשה".

בפברואר 2025, עם סיום תפקידה של גז-איזנשטיין בפרקליטות, נבחר ניסים מרום לשמש בתפקיד במקומה.

## חיים אישיים
נשואה לאלי איזנשטיין ואם לשלושה.

## קישורים חיצוניים
* על אודות פרקליטות מחוז תל אביב (פלילי), באתר משרד המשפטים
* 

## הערות שוליים

קטגוריה:פרקליטות מחוזיות
קטגוריה:פרקליטי מחוז תל אביב
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:ישראליות שנולדו ב-1967
קטגוריה:ישראלים שנולדו ב-1967
דקר חישוקים

**דַּקַּר חִשּׁוּקִים** או **דקר הפסים** (שם מדעי: *Epinephelus fasciatus*) הוא מין של דג גרם בן לסוג דקר שבמשפחת הדקריים, החי במי האזור האינדו-פסיפי, לרבות במפרץ אילת.

## מאפיינים
דקר זה קטן יחסית ומגיע לאורך של 22 סנטימטרים ומשקל של עד 2 קילוגרם. נמצאו גם פרטים באורך 40 סנטימטרים. הדג בעל סנפירים נמוכים עם סנפירי חזה רחבים העוזרים לאיזון. סנפיר הגב מורכב מחמישה קוצים פרוקים לאורך הגב והזנב קצר. העיניים גדולות בצבעי צהוב וכחול-כהה. הגוף בעל קשקשים אדומים חיוורים עד אפור-צהבהב ולאורך הגוף פסים לבנים המזכירים מעט "חישוקים". קצה הראש יותר כהה מהגוף והלסתות לבנות ובולטות.

הדג חי לאורך האזור הטרופי האינדו-פסיפי מים סוף עד לכף התקווה הטובה בדרום אפריקה ומזרחה עד פיטקרן וקלדוניה החדשה. הוא נפוץ בעומק 4 עד 160 מטרים, לרוב באזורי שוניות אלמוגים. זהו דג האורב לטרף כמו דגים קטנים או סרטנים ומזנק עליהם במהירות בעזרת לסתותיו החזקות. הוא מצוי גם בין שורשי מנגרובים ולעיתים אף במים מליחים.

על דג זה נמצאים מספר טפילים והאוכל מבשרו עלול לקבל הרעלת סיגואטרה, תופעה נפוצה בבשר של דגי אלמוגים.

## קישורים חיצוניים

## הערות שוליים

קטגוריה:בעלי חיים שתוארו ב-1775
קטגוריה:טקסונים שתוארו בידי פטר פורסקל
קטגוריה:דקרים
קטגוריה:דגים במפרץ אילת
לברק חלק

**לברק חלק** (שם מדעי: *Dicentrarchus labrax*) הוא מין של דג ממשפחת הלברקיים ומהסוג לברק. הוא מצוי בטבע לחופי האוקיינוס האטלנטי המזרחי שלחופי אירופה ואפריקה מנורווגיה עד לסנגל. הוא מצוי גם (כאוכלוסייה נפרדת) גם במימי הים התיכון והים השחור, אך לא בים הבלטי. אפשר למצוא אותו גם בחופי ישראל.

## מקור השם
מקור השם העברי כנראה בשמו היווני (לברקי – Λαβράκι), שמקורו בשם הלטיני (Dicentrachus labrax). באנגלית הוא נקרא European Seabass, ובאיטלקית Spigola.
הוא מאופיין לרוב בצבע כחול מכסיף מבריק (מטאלי). זנבו עשוי סחוס קשה, וכשהוא נלכד, הוא מנסה להסתחרר על החכה על מנת להשתחרר.

## תיאור
הלברק הוא דג מוארך בצורתו בעל קשקשים כסופים עם סנפירים קצרים, סנפיר גבי נמוך וזנב שרירי. הוא יכול להגיע לאורך 103 סנטימטרים ולמשקל של 12 קילוגרם, אך נפוץ יותר באורך 50 סנטימטרים. דג זה יכול לחיות מעל 30 שנה בטבע.

הלברק הוא צייד מהיר של דגים אחרים קטנים וכן של סרטנים, חסילונים ודיונונים. לרוב הוא מצוי בעומקים רדודים סמוך לחוף והצעירים מצויים בשפכי נהר, בהם הם גדלים הרחק מהישג ידם של טורפים.

דג זה הוא דג מאכל בעל בשר משובח ודגים אותו בכמויות גדולות, וכן הוא מגודל לחקלאות ימית במדינות שונות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:לברקיים
קטגוריה:פינלנד: דגים
קטגוריה:בעלי חיים שתוארו ב-1758
צנינית היפוס

**צנינית היפוס** (שם מדעי: *Caranx hippos*) היא מין של דג ים ממשפחת הצניניתיים, אשר מצוי במי האוקיינוס האטלנטי במים טרופיים וממוזגים, אך פרטים המצויים באזורים צפוניים יחסית נודדים דרומה בחורף כדי שלא ללקות בהיפותרמיה.

ניתן למצוא צנינית זו מפורטוגל עד אנגולה במערב האוקיינוס האטלנטי ומנובה סקוטיה עד אורוגוואי במערבו. היא מצויה גם בים התיכון והים השחור. לרוב ניתן למצוא אותה עד לעומק 350 מטר, בקרבת החופים במי לגונות, שוניות או אף שפכי נהרות.

לצנינית ראש שטוח ומוגבה ולסתות חזקות מעוגלות המותאמות לתזונה מטרף וסנפירים חזה ושת ארוכים ושריריים וכן בעלת סנפיר גבי גבוה וזנב בעל אונות חזקות, מאפיינים המותאמים לתאוצה אחרי טרף. אורכה הממוצע מגיע ל-60 סנטימטרים, אך הפרטים הגדולים ביותר מגיעים לאורך 124 סנטימטרים ולמשקל 32 קילוגרם. הפרטים המבוגרים ביותר הגיעו לגיל 17 שנה. צבע הצנינית הוא אפור-כסוף עם זנבות וסנפירים צהובים.

המזון העיקרי של הצנינית - לעיתים מעל 94% ממזונם, הוא דגים אחרים, בייחוד דגים מתקהלים כמו סרדיניים, ספרוסיים או רצועניים ואף מיני צניניתיים קטנים ממנה. היא ניזונה לעיתים רחוקות יותר גם מקרילאים, פראונים, דיונונים ושאר יצורי ים קטנים.

היא עצמה נטרפת בידי מפרשניים וכרישים וכן עופות ים. הביצים של הצניניות מושכות טורפים כמו כריש לווייתני או מנטות, הבולעים רבות מהן בבת אחת. בנוסף הצנינית היא דג מאכל משובח הנידוג ברשתות רחבות לאורך האוקיינוס האטלנטי, בשל טעם בשרה המשובח.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:צניניתיים
קטגוריה:דגי מאכל
קטגוריה:דגי האוקיינוס האטלנטי
קטגוריה:דגי ים במרכז אפריקה
קטגוריה:בעלי חיים שתוארו ב-1766
הגברת הראשונה של מצרים

**הגברת הראשונה של מצרים** (בערבית: **سيدة مصر الأولى**) הוא התואר הבלתי רשמי של אשת נשיא מצרים.

נכון ל-2021 אנתסאר עאמר היא הגברת הראשונה של מצרים.

## היסטוריה
נגלאא מחמוד, אשתו של הנשיא לשעבר מוחמד מורסי (2012–2013), דחתה את תואר הגברת הראשונה, והעדיפה להיקרא "המשרתת הראשונה", "אשת הנשיא" או "אום אחמד", שם מסורתי שמשמעותו אמו של אחמד, בנה הבכור

.

## הנשים הראשונות של מצרים

## קישורים חיצוניים

## הערות שוליים

קטגוריה:נשיאי מצרים המודרנית
קטגוריה:מצרים: פוליטיקה
קטגוריה:בני זוג של מנהיגי מדינות
קטגוריה:נשים במצרים
אספירנה חלקה

**אספירנה חלקה** המכונה גם **ברקודה ים-תיכונית** (שם מדעי: *Sphyraena sphyraena*) הוא מין של דג ממשפחת האספירניים, אשר חי במימי האוקיינוס האטלנטי והים התיכון. היא נפוצה ממפרץ ביסקאיה בצפון, דרך האיים הקנריים ועד אנגולה בדרום ובמערב האוקיינוס האטלנטי מצויה מברמודה עד ברזיל.

## תיאור
האספירנה, הדומה במראה לברקודה הענקית האימתנית, אך קטנה ורגועה ממנה בהרבה, מגיעה לאורך של 30 עד 60 סנטימטרים בממוצע ולמשקל של עד 6 קילוגרם. עם זאת נמצאו פרטים באורך של 126 סנטימטרים ומשקל של 12 קילוגרם, כך שהיא האספירנה הגדולה ביותר בים התיכון. מבנה גופה מותאם לתאוצה עם סנפירים היכולים להזדקר קדימה ולהאיץ אחרי טרף. לסתותיה מוארכות ובעלות טור שיניים מחודדות וניבים קדמיות העוזרות לבתר את הטרף הנתפס.

האספירנה היא דג טורף הניזון מדגים קטנים יותר, מסרטנים וחסילונים ומדיונונים. היא מצויה בבדידות או בלהקות גדולות המסתחררות סביב. הם מתרבים בנחיל גדול בין מאי לאוגוסט כשהנקבות מטילות עד 300,000 ביצים בבת אחת, המופרות מיד בידי הזכרים.

אוכלוסיית האספירנה בים התיכון ועוד אזורים פוחתת בשל דיג יתר למטרות מסחריות. פרטים רבים גם נלקחים כשלל לוואי לדיג של סרדיניים ומזון אחר ונשמטים לים.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:אספירניים
קטגוריה:דגי הים התיכון
קטגוריה:בעלי חיים שתוארו ב-1758
פרקה

**פֶּרְקָה** או **פרקה מצויה** (שם מדעי: *Perca fluviatilis*) הוא מין דג מסדרת הדקראים ומשפחת הפרקתיים. הוא מצוי בטבע במים מתוקים לאורך אירופה (למעט חצי האי האיברי) ובצפון אסיה עד לנהר קולימה בסיביר והופץ בידי האדם גם לאוסטרליה, ניו זילנד ודרום אפריקה, שבחלקם הוא הפך למין פולש הרסני. הוא מצוי אף במים מליחים כמו בים הארכיפלג והמפרץ הבוטני, לצד עוד מינים של מים מתוקים.

דג הפרקה הוא הדג הלאומי של פינלנד.
## מאפיינים
אורכו של הפרקה עד 60 סנטימטרים, אך לרוב הוא קטן יותר. משקלו מגיע ל-2.8 עד 3.7 קילוגרם בממוצע, כשהממדים תלויים באוכלוסייה. צבע הפרקה הוא אפור עד ירוק-זהוב עם פסים אנכיים כהים לאורך גופו. הבטן בהירה והראש גדול ובעל עיניים צהובות גדולות. לפרקה ישנו סנפיר גבי גדול מורכב מחמישה קוצים בולטים. חלק מהפרקות יכולות לחיות מעל 22 שנה.

הפרקה הוא דג טורף. הצעירים ניזונים בעיקר מזואופלנקטון, כאשר הם מתבגרים ומתחילים לאכול מינים שונים של חסרי חוליות מימיים כמו רכיכות, סרטני נהרות, תולעים וחרקי מים והבוגרים טורפים מגוון חסרי חוליות ודגים אחרים, כמו עוקצנוניים, קרפיוניים מתת-משפחה *Leuciscinae* ואף מיני פרקות אחרות. הוא עצמו נטרף בידי מגוון טורפים לרבות לוטרות, דגים טורפים כמו זאב נהרות ועופות מים כמו קורמורן גדול או שלדג גמדי.

דגי הפרקה מגיעים לבגרות מינית בגיל שנה עד שנתיים בזכרים ושנתיים עד ארבע אצל נקבות. הביצים מוטלות מתחת לצמחי מים שונים או עצים ושיחים הגדלים בקרבת המים. ואולם רבים מהם נאכלים בידי יצורי המים, בעיקר דגים אחרים.

## גלריה

Egli (Perca fluviatilis).jpg
Barsch im See.jpg
Abborre.jpg
Perca fluviatilis1 resize.jpg
Perca fluviatilis 2008 G1.jpg


## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:פרקתיים
קטגוריה:פינלנד: דגים
קטגוריה:דגי הים הכספי
קטגוריה:דגי הים הבלטי
קטגוריה:בעלי חיים שתוארו ב-1758
סורת אל-חאקה

**סורת אל-חאקה** (בערבית: **سورة الحاقة**) היא הסורה ה-69 בקוראן, המורכבת מ-52 פסוקים.

## תוכן הסורה
פסוקים 1–3 עוסקים ביום הדין.

פסוקים 4–8 עוסקים באומות קדומות, ובעיקר בשבטים עאד ות'מוד.

פסוקים 9–12 מדברים על פרעה.

פסוקים 13–18 עוסקים במאורעות שיתרחשו לכאורה ביום הדין.

פסוקים 19–37 עוסקים בתורת הגמול.

## במסורת האסלאמית
השיעים מאמינים כי קריאת סורת אל-חאקה שומרת על אמונתו של המאמין, ושקריאתה של סורה זו על ידי אישה בהיריון יכול לשמור ולהגן על העובר שברחמה.

## קישורים חיצוניים

## הערות שוליים

קטגוריה:סורות
רלית טהיטי

**רלית טהיטי** (שם מדעי: ***Hypotaenidia pacifica***) הוא מין של עוף נכחד ממשפחת הרליתיים, שחי רק באי טהיטי שבפולינזיה הצרפתית, ואולי גם באי הקטן מהיטיה (Mehetia) שבאיי וינדווארד, גם הוא בפולינזיה הצרפתית. הוא התגלה בידי ג'יימס קוק במסעו השני סביב העולם (בשנים 1772–1775). הרלית ידועה רק מאיור שצייר האמן הגרמני גאורג פורסטר. היא סווגה ב-1789 על ידי החוקר יוהאן פרידריך גמלין.
## מאפיינים
רלית זו הייתה, כנראה, חסרת יכולת תעופה. היא הגיעה לאורך של 23 סנטימטרים. הייתה בעלת פלג גוף עליון שחור מנומר בכתמים לבנים, ראש שחור עם גבת עין לבנה, מקור אדום מוארך וצוואר, חזה ובטן לבנים. הרגליים היו בצבע אדום עז והיו מותאמות לתנועה על הקרקע. החוקרים רואי ברלית זו את קרובתה הנכחדת של הרלית *Hypotaenidia philippensis*, החיה באוסטרליה והאיים סביבה.

רלית זו נעה בשטחים פתוחים יחסית, במטעי קוקוס, ביצות וכרי דשא גבוהים, בהם היא קיננה על הקרקע. המזון העיקרי שלה היה חרקים שמצאה בין העשבים וככל הנראה ניזונה גם מליבת פרי הקוקוס. לא ידוע על התנהגות הרבייה שלה, אך ייתכן שהזכר קרא לנקבות בקריאות עזות, בדומה למיני רליות קיימות.

## הכחדה
רלית זו החלה להתמעט בטהיטי במשך סוף המאה ה-18, כשכמה חוקרים מעריכים שהתקיימה עד 1844, אם כי ייתכן ששרדו אוכלוסיות בודדות באיים קטנים. הסיבות להכחדה היו ציד מסיבי של האנשים שהגיעו לאיים והבאת מינים פולשים, כמו חתולים ובעיקר חולדות, שטרפו את ביצי וצעירי הרליות.

לצידה נכחדו עוד כמה עופות אנדמיות לטהיטי, כמו חרטומן טהיטי (*Prosobonia leucoptera*) והתוכי מסוג ציאנורמפוס, תוכון שחור-חזית (*Cyanoramphus zealandicus*). כולם נכחדו במהלך המאה ה-18, כנראה מאותם סיבות.

## קישורים חיצוניים

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:רליתיים
קטגוריה:עופות חסרי יכולת תעופה
קטגוריה:עופות שנכחדו בהולוקן
קטגוריה:אוקיאניה: עופות שנכחדו
קטגוריה:עופות שהוכחדו בידי האדם
סופה (סיני)

**סוּפָה** היה התנחלות וקיבוץ בחבל ימית, כ-7 ק"מ דרומית לעיר ימית, ומזרחית לקיבוץ חולית.

שמו של הקיבוץ העיד על סופות החול הקשות שהתחוללו במקום מושבו, פתחת רפיח, על פי הפסוק: "כסופות בנגב לחלוף" (ישעיהו כ"א כ'). טעם נוסף שניתן לשם היה הכיבוש המהיר כסופה של הפיתחה במלחמת ששת הימים, שכוח החלוץ שלו היה גדוד השריון 79 שכונה "סופה".

## היסטוריה
ראשיתו של היישוב בהיאחזות נח"ל בשם **נח"ל סוכות** שעלתה לקרקע בפתחת רפיח בשנת 1974. השם סוכות ניתן על שם היישוב המקראי סוכות, בו חנו בני ישראל ביציאתם ממצרים.

ההיאחזות אוזרחה ב-17 בינואר 1977, והפכה לאחד משני הקיבוצים היחידים בחבל שהורכב ממושבים. בטקס השתתף שר החינוך אהרן ידלין, שהכריז כי לא נחזור לגבולות 67 בסיני, כמו בבקעת הירדן ובגולן. סופה אוכלסה על ידי שני גרעיני הנוער העובד - גרעיני שיר ופרח, בני עשרים וחמישה חברים וחברות.

לקיבוץ החדש תוכנן מודל חדשני: בשל תנאי הקרקע ומזג האוויר המאתגרים לחקלאות, הקיבוץ לא יתבסס על הענפים הקונבנציונליים כמו לול ורפת, אלא בעיקר על גידולים בחממות ובתי רשת, שייצאו לאירופה בחודשי החורף הקרים. כבר בשלב היאחזות הנח"ל גידלו במקום עגבניות, פלפלים וחצילים באופן זה. הבחירה נבעה במידה רבה מתנאי הקרקע המאתגרים לכל סוג אחר של חקלאות.

בעקבות חתימת הסכם השלום בין ישראל למצרים בשנת 1979, פרסם הקיבוץ החלטה הקובעת כי הם מברכים על הסכם השלום אך מתנגדים לפינוי יישובים ומסירת חבל ימית למצרים. הם הצהירו כי הם שותפים לפעילות המחאה של יישובי פתחת רפיח בהתאם לדרכים שיקבע ועד הפעולה, אך שומרים לעצמם את זכות הפרישה במקרה של אי הסכמה. בסופו של דבר הסכימו חברי הקיבוץ בלחץ תנועת האם, איחוד הקבוצות והקיבוצים, לעבור מחבל ימית לחבל שלום. הבתים בפתחת שלום נבנו בשנת 1981, אך חברי הקיבוץ החליטו לעבור רק ממש לקראת פינוי סיני בשנת 1982, ובינתיים החלו לעבד את האדמות בפתחת שלום במקביל למגורים בסיני. באותה תקופה היו בקיבוץ כ-75 חברים ומועמדים.

בינואר 1982 ציינו חמש שנים לקיבוץ ופרידה מפתחת רפיח. במרץ הועבר הקיבוץ למקומו החדש בפתחת שלום, בסיוע עשרות חברי קיבוצים אחרים מהתנועה. הוחלט כי כספי הפיצויים שיתקבלו מהממשלה יוכנסו לקופת הקיבוץ. כמו ברוב היישובים בחבל ימית, בתי הקיבוץ נהרסו לפני העברתו למצרים.

## הערות שוליים

קטגוריה:קיבוצי איחוד הקבוצות והקיבוצים
קטגוריה:היאחזויות נח"ל
קטגוריה:חבל ימית
קטגוריה:סיני: התנחלויות
קטגוריה:יישובים שהוקמו ב-1974
Baojun 310

**Baojun 310** היא מכונית משפחתית הצ'בק קומפקטית מתוצרת יצרנית הרכב הסינית
Baojun  אשר מיוצרת משנת 2016 ועד היום.

היצרן "Baojun" הוא חברת בת של "SAIC-GM-Wuling"  (בסינית: "上汽通用五菱汽车股份有限公司") בשליטה ובשיתוף (joint venture) קונצרן הרכב האמריקאי ג'נרל מוטורס, ויצרן הרכב הסיני סאיק מוטור.

## תצורות
* 5 דלתות - האצ'בק
* 5 דלתות - סטיישן (משווק ממאי 2017)

### דגמים
* "310 1.2" (יוצר מספטמבר 2016)
* "310 1.5" (יוצר מספטמבר 2017)
* "310W 1.5" (תצורה 5 דלתות סטיישן, מיוצר מיולי 2017 מנוע 1,585 סמ"ק המפיק 105 כ"ס
* "310W 1.5" (תצורה 5 דלתות סטיישן, מיוצר מיולי 2019 מנוע 1,585 סמ"ק המפיק 111 כ"ס

## ממאפייני "Baojun 310"

* 5 נוסעים.
* מנוע בנזין.
* סוג הנעה: הנעה קדמית 4x2
* קיבולת מכל דלק - 30 ליטר (דגמים: "310 1.2", "310 1.5").
* קיבולת מכל דלק - 40 ליטר (דגם "310W 1.5").
* מחיר היחידה מדגם "Baojun 310" בסין עמד על 36,800–49,800 רנמינבי (שנת 2016).

### תאוצות
* תאוצה בין 0–100 קמ"ש היא 13.7 שניות (דגם "310 1.2")
* תאוצה בין 0–100 קמ"ש היא 11.5 שניות (דגם "310 1.5").
* תאוצה בין 0–100 קמ"ש היא 12.3 שניות (דגם "310W 1.5" סטיישן, מנוע 1,485 סמ"ק המפיק 111 כ"ס).

## גלריה

קובץ:2016 Baojun 310 hatchback, front 8.6.18.jpg | דגם "Baojun 310", שנת 2016
קובץ:2016 Baojun 310 hatchback, rear 8.6.18.jpg | דגם "Baojun 310", שנת 2016
קובץ:Baojun 310 rear.jpg | דגם "Baojun 310"
קובץ:2017 Baojun 310 hatchback, rear 8.3.18.jpg | דגם "Baojun 310", שנת 2017



קובץ:2018 Baojun 310W 1.5L, rear 8.8.18.jpg | דגם "Baojun 310W", שנת 2018 - סטיישן
קובץ:2017 Baojun 310W, rear 8.7.18.jpg | דגם "Baojun 310W", שנת 2017 - סטיישן
קובץ:Baojun 310w facelift 002.jpg | דגם "Baojun 310W" - סטיישן
קובץ:Baojun 310w facelift 003.jpg | דגם "Baojun 310W" - סטיישן


## ראו גם
* Baojun 360
* Baojun 510
* Baojun 560
* Baojun RS-5

## קישורים חיצוניים

* 
* 
* אתר היצרן (sgmw.autobaojun.cn/RS-5/20190115)

## הערות שוליים

קטגוריה:מכוניות משפחתיות
קטגוריה:מכוניות סטיישן
קטגוריה:דגמי מכוניות שהושקו ב-2016
310
סילינדרו דה מרבורה

**סילינדרו דה מרבורה** (3,328 מ') (המכונה גם **פיקו** **סילינדרו ופיק דו סילינדר**) הוא הר ברכס מונטה פרדידו בהרי הפירנאים. ההר ממוקם בקרבת קו האורך 0° (המרידיאן הראשי).

זהו אחד משלושת ההרים הכוללים את *לאס טרס סורורס* (שלוש האחיות), והאחרים הם מונטה פרדידו (3,355 מ') וסום דה ראמונד (3,263 מ').

## קישורים חיצוניים

* סילינדרו דה מרבורה ב- SummitPost

קטגוריה:אראגון: גאוגרפיה
קטגוריה:ספרד: הרים
קטגוריה:הרי הפירנאים
מסגד עבדאללה בן סלאם

**מסגד עבדאללה בן סלאם** (בערבית: **مسجد عبدالله بن سلام**) הוא מסגד באוראן, אלג'יריה. בעבר שימש כ**בית הכנסת הגדול של אורן**, המבנה היה בית הכנסת הגדול ביותר באפריקה. בנייתו החלה בשנת 1879 ביוזמתו של סיימון קאנוי, ונמשכה 38 שנים. ידוע גם בשם *Temple Israélite*, הוא היה ממוקם בשדרות ג'ופר, כיום שדרות מאטה מוחמד אל חביב.

כאשר אלג'יריה קיבלה את עצמאותה בשנת 1962, כמעט כל יהודי אלג'יריה, שנחשבו אזרחים צרפתים מאז צו כרמיה של 1870, עברו להתגורר בצרפת לצד קהילת פייה-נואר. בשנת 1975 הוסב בית הכנסת למסגד ונקרא על שמו של עבדאללה בן סלאם, יהודי בן המאה השביעית מאל-מדינה ובן לוויה של מוחמד שהתאסלם.

המבנה ממוקם על קו האורך 0° (המרידיאן הראשי).

## ארכיטקטורה
סגנונו של המבנה מראה השפעות נאו-מורית  ותחייה מורית.

## ראו גם
* יהדות אלג'יריה

## קישורים חיצוניים

* הקהילה היהודית של אורן באתר מוזיאון העם היהודי בבית התפוצות

## הערות שוליים

קטגוריה:יהדות אלג'יריה
קטגוריה:אפריקה: מסגדים
קטגוריה:בתי כנסת ספרדיים
עבדאללה בן סלאם
קטגוריה:אלג'יריה: מבנים
ג'ון דלי

**ג'ון דלי** (במלטזית: **John Dalli**; נולד ב-5 באוקטובר 1948) הוא פוליטיקאי מלטזי שיהיה שר במספר ממשלות ופקיד בכיר של הקהילה האירופית.

## ביוגרפיה
לאחר סיום בית הספר ג'ון דלי למד הנהלת חשבונות. לאחר קבלת התואר הוא עסק בתחום כלכלה בחברות שונות במלטה.
ג'ון דלי נבחר לראשונה לפרלמנט של מלטה בשנת 1987 והיה חבר בו עד לשנת 2010. בשנת 1990 הוא לראשונה קודם לתפקיד שר וכיהן כשר הכלכלה בשנים 1990–1992. הוא היה שר האוצר פעמיים - בשנים 1992–1996 (כאשר הוחלף על ידי לינו ספיטרי ובשנים 1998–2004.

במהלך כהונה כשר האוצר הוא פעמיים הכניס לשימוש במדינה את מס ערך מוסף (בשנת 1994 וב-1998). בשנת 2004 ג'ון דלי התמודד על ראשות המפלגה, אך הפסיד ללורנס גונצי שבהמשך מונה לראש הממשלה. בממשלה זו ג'ון דלי מונה לשר החוץ, אך התפטר לאחר שלושה חודשים עקב האשמות בשחיתות שלטונית. בשנת 2008 הוא נבחר מחדש לפרלמנט ומונה לשר למדיניות סוציאלית והיה מופקד גם על מערכת הבריאות. בהיותו שר הוא התחיל ברפורמה נרחבת במערכת הבריאות שהופסקה כאשר הוא עזב את התפקיד בעקבות קבלת תפקיד של נציב הבריאות ומדיניות צרכנית בבריסל.

בשנת 2012 החלו האשמות נגד דלי בקבלת שוחד מחברות טבק. בעקבות כך הוא נאלץ לעזוב את התפקיד וחזר למלטה. החקירות נמשכו מספר שנים. בשנת 2016 דוח מפורט הוגש לשלטונות מלטה. משטרת מלטה המשיכה בחקירות אך בסופו של דבר כתב אישום לא הוגש. ג'ון דלי פנה לבית המשפט במטרה לקבל פיצוי על כך שנאלץ להתפטר מהתפקיד. בשנת 2020 בית המשפט החליט שאין מקום לפיצויים בנושא.

## קישורים חיצוניים

* קורות חיים

קטגוריה:פוליטיקאים מלטזים
קטגוריה:שרי אוצר
קטגוריה:שרי חוץ
קטגוריה:חברי נציבות האיחוד האירופי
קטגוריה:ילידי 1948
קואה דללנדי

**קואה דללנדי** (שם מדעי: *Coua delalandei*) הוא מין עוף נכחד שהשתייך לתת-משפחת המלקוניים ממשפחת הקוקייתיים, אשר חי רק במדגסקר ונכחד במשך המאה ה-19 במשך זמן קצר מאוד מגילויו.

## תיאור
הקואה היה עוף דומה לקוקיה, אך בניגוד אליה לא היה טפיל והוא חי רוב זמנו על הקרקע. הוא גם היה צבעוני ונוקשה יותר מהקוקיות המצויות. אורכו הגיע ל-56 סנטימטרים עם מוטת כנפיים של 217 עד 226 מילימטרים והוא היה בעל זנב ארוך ושחור שעזר לייצוב על הקרקע, בעל נוצות שחורות, בטן זהובה וראש שחור עם עיניים אדומות שסביבן טבעת סגולה עירומה מנוצות. הוא היה בעל מקור מעוקל ונוקשה בצבע שחור. ידועים רק מספר דגימות של הקואה, אשר קרובות למינים קיימים מהסוג קואה - כולם חיים באי מדגסקר ובכמה איים סביבו.

ישנה מחלוקת מאיפה הגיעו הדגימות של העוף. בעוד מספר חוקרים סוברים שהם הגיעו ממארואנטסטרה (Maroantsetra), בצפון-מזרח האי, אחרים סוברים שהם הגיעו מאזור העיר טומאסינה שבמרכז-מזרח מדגסקר וכן חי על האי סיינטה מארי (Île Sainte-Marie) שמצפון למדגסקר. הוא חי בגדות של יערות גשם וידוע שמזונו העיקרי של העוף התבסס על שבלולי יבשה שונים (בייחוד מהמשפחה Achatinidae), אותם הוא ניפץ במקורו הגדול.

## הכחדה
הכחדת העוף נבעה כנראה מהרס יערות הגשם בהם חי וכן מציד יתר. נטען גם שהבאת מינים פולשים כמו חולדה שחורה גרמו להרס מושבות ובזיזת קנים רבים, אך החולדות התיישבו במדגסקר עוד לפני ההכחדה המשוערת - הן הגיעו לאי כבר ב-1700. סברה הגיונית יותר היא הבאתם של חתולים לאי, מה שקרה עם המושבות האירופאיות במדגסקר במשך המאה ה-19.

לא ידוע בדיוק מתי נכחד עוף זה, אך כמה אורניתולוגים מאנטננריבו הציעו ב-1932 לחפש את העוף תמורת סכומי כסף גבוהים, אך הניסיונות עלו בתוהו והעוף הוכרז רשמית כנכחד. מספר מלגשים טענו שצדו את המין, אך בדיקה מדוקדקת העלתה שמדובר בפרטים של קואה כחולה (*Coua caerulea*), הקרובה הקיימת של מין זה.

## קישורים חיצוניים

## הערות שוליים

קטגוריה:בעלי חיים שתוארו ב-1827
קטגוריה:טקסונים שתוארו בידי קונרד יאקוב טמינק
קטגוריה:קוקאים
קטגוריה:עופות שנכחדו בהולוקן
קטגוריה:בעלי חיים שנכחדו ממדגסקר
קטגוריה:אפריקה: עופות שנכחדו
שושקה

"**שׁוֹשְׁקֵה**" היא דמות קומיקס הומוריסטית של אישה בלונדינית, פרי מכחולו של זאב אנגלמאיר אשר הופיעה לראשונה בשנות ה-90 של המאה ה-20.

## תחילת הופעותיה של שושקה בדפוס
שושקה צוירה לראשונה בפנזין "סטיות של פינגווינים" ואחר כך בפנזין "סירופ" אשר נוצר על ידי אנגלמאיר. בתחילת דרכה, הייתה דמותה של שושקה אחת מני רבות אשר נוצרה על ידי אנגלמאיר אך בהמשך, קיבלה שושקה את מרב תשומת ליבו של אנגלמאיר והחלה לשלב פוליטיקה ומחאה יחד עם ההומור.

## שושקה כדמות בשר ודם
ב החל אנגלמאייר לאייר את שושקה על בסיס קבוע בפנזין "סירופ" אשר יצר ולבסוף, בשנת 2016 קרמה שושקה עור וגידים כשיצאה מתוך צדפה בפתחה של התערוכה "הארץ המובתחת" אשר הוצגה בבית העיר בתל אביב.

זמן מה אחרי התערוכה החל אנגלמאיר להסתובב בדמותה, ובשלב מסוים החל להיות פעיל פוליטי בשעה שהיה בזהותה של שושקה.

## שושקה כפעילה חברתית ופוליטית
במהלך שנות קיומה כדמות ממשית, שושקה הפגינה במספר רב של מחאות חברתיות ופוליטיות שונות. ב-2018, קמפיין סיעת הליכוד בבחירות לעיריית תל אביב-יפו, כלל מודעה עם הכיתוב "זה אנחנו או הם", לצד דגלי ישראל ופלסטין. בתגובה לכך, יצרה שושקה מודעה עם הכיתוב "זה אנחנו או אנחנו", בה יד כשעל כל אצבע דמות המייצגת חלק אחר בחברה הישראלית. המודעה הודבקה על מודעות של הליכוד, והקמפיין עורר הדים.

שושקה הופיעה בהפגנות נגד גירוש פליטים וילדי זרים מישראל, בהפגנה למען קבלת ילדים דרוזים למערכת החינוך בחיפה, בהפגנה נגד חוק הלאום, ובעוד הפגנות שונות. בנוסף, שושקה משתתפת באופן קבוע במחאות נגד שחיתות שלטונית, ובפרט במחאה נגד בנימין נתניהו. בהפגנה שנערכה ב-5 בספטמבר 2020 אף נעצר אנגלמאיר כאשר הוא בדמות בהפגנה בידי המשטרה, בטענה שהתחפושת "עלולה להוות הטרדה מינית כלפי הציבור". שושקה אמרה כי מעצרה מהווה פגיעה חמורה בחופש הביטוי, ואף טענה כי נערכה לה בדיקה אינטימית משפילה בתחנת המשטרה. התיק כנגד אנגלמאיר בנושא זה נסגר, ואף נעלם כל זכר לקיומו. ב-5 ביולי 2023 אנגלמאיר נעצר שהוא בדמות של שושקה במהלך הפגנה בנתיבי איילון בתל אביב.

ב-2019 נכנסה לרשימת 100 המשפיעים של מגזין The Marker כאקטיביסטית.

## גלריה

ShoshkeIV.png |לידתה של שושקה בבית העיר
ShoshkeV.png | כרזה לתערוכה "הארץ המובתחת"
זאב אנגלמאיר.jpg|שושקה ב-2019
Shoshke20230220.jpg|שושקה בהפגנה נגד המהפכה המשפטית ב-2023


## קישורים חיצוניים

* 
* 
* 

## הערות שוליים

קטגוריה:דמויות מתוך קומיקס ישראלי
פרקה (סוג)

**פרקה** (שם מדעי: *Perca*) הוא סוג של דג ממשפחת הפרקתיים שבסדרת הדקראים, על שמו נקרא שמה המדעי של הסדרה ("Perciformes" - דמויי פרקה).

## מאפיינים
דגי הפרקה הם דגים קטנים יחסית, באורך של עד 60 סנטימטרים והם בעלי סנפיר גבי פרוק בעל 5 או 6 קוצים. הם בעלי פיות גדולים והם טורפים הניזונים מחסרי חוליות מימיים ומדגים קטנים מהם. בתורם הם נטרפים בידי לוטרות, עופות מים כמו שלדגיים ודגים אחרים כמו זאבי נהרות.

דגים אלה חיים במים מתוקים או מים מליחים בעומקים רדודים, באירופה, סיביר, מזרח אסיה ובארצות הברית והם מסתגלים לאקלימים ממוזגים.

## מינים
* פרקה צהובה (*Perca flavescens*)
* פרקה או פרקה מצויה (*Perca fluviatilis*)
* פרקת בלחש (*Perca schrenkii*)

## קישורים חיצוניים

* 

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:פרקתיים
נדין סיירה

**נדין סיירה** (באנגלית: **Nadine Sierra**; נולדה ב-14 במאי 1988, בפורט לודרדייל), היא זמרת סופרן אמריקאית ששרה בבתי אופרה מובילות וזכתה במספר פרסים. היא ידועה בשל שירה ב"לוצ'יה די למרמור" ו"ריגולטו".

## ביוגרפיה
נדין סיירה נולדה בפורט לודרדייל, פלורידה. היא למדה בבית ספר מאנס למוזיקה. בגיל 14 היא החלה לשיר באופרה של וסט פאלם ביץ'. תוך זמן קצר התחילה להופיע בפינלנד, איטליה, טורקיה ויוון. בהמשך היא הופיעה גם בברודוויי. בשנת 2011 הופיעה סיירה בבוסטון ובאופרה של סן פרנסיסקו.

בשנת 2016 הופיעה בהופעת ראש השנה בוונציה בלה פניצ'ה ואחר כך בלה סקאלה באופרה "ריגולטו" לצד לאו נוצ'י.
בשנת 2017 היא שרה במטרופוליטן אופרה.

בשנת 2017 חזרה סיירה לאירופה ושרה באופרה הלאומית של פריז לצד אנדראה בוצ'לי.

במהלך השנים זכתה במספר רב של פרסים בארצות הברית ובאירופה.

## קישורים חיצוניים

* 

קטגוריה:זמרי סופרן
קטגוריה:זמרי אופרה אמריקאים
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
יצחק פולקר

**יצחק בן יוסף אבן פולקר** (Pollegar/Polqar) היה פילוסוף יהודי בספרד של המאה ה־14, פייטן ופולמוסן. תלמידו של אבנר מבורגוס, המלומד היהודי שהמיר את דתו לנצרות. לא ידוע רבות על חייו, אך משערים (על סמך שיר שנכתב על אודותיו) כי היה נכבד מאוד במקומו, חכם בתורה ומדע, וכנראה גם רופא ומשורר.

חיבורו המפורסם ביותר של פולקר הוא 'עזר הדת' המחולק לחמישה ספרים, וכולל פולמוסים מחורזים בסוגת הדיאלוג. פולקר הגן על ההלכה והתלמוד, אך כפר בסמכותה של האגדה. ההלכה לא נועדה לסייע לאלהים, אלא לאדם. לכן גם לא צפויה לאדם תמורה אלהית על שמירת ההלכה מעבר לתועלת האנושית הישירה בעצם שמירתה. בכך ביקש פולקר לענות בפשטות על שאלת 'צדיק ורע לו'. הגמול האמיתי על צדקות ותורה מצוי אך ורק בעצם השגתן של מעלות אלו.

הספר הפותח את 'עזר הדת' מוקדש להצדקת היהדות מול המומרים והנוצרים. הספר השני מתפלמס כנגד ספקני האמונה. הספר השלישי מתפלמס כנגד האסטרולוגיה. הספר הרביעי מוקדש לפרשנות הנכונה למקרא ובו מתפלמס פולקר הן כנגד פרשנות מילולית מדי של כתבי הקודש והן כנגד פרשנות אלגורית, בנוסח הנוצרי. הספר החמישי החותם את החיבור מתפלמס כנגד הכופרים בנצחיותה של הנשמה. ואולם, בניגוד לאבנר מבורגוס שהתיימר להצדיק את נצחיותה של הנשמה, הסכים פולקר רק לנצחיותה של 'נשמה' כללית עולמית, ולא של נשמה אינדיבידואלית כלשהי.

ספר ב' (כנגד ספקני האמונה) נכלל ונדפס מחדש כחיבור נפרד בתוך ספרו של ר' אליעזר אשכנזי, טעם זקנים (פרנקפורט 1855). הדיאלוג בספר זה הוא בין 'תורני' זקן לבין צעיר 'פילוסוף'. בספר ד' של עזר הדת תוקף פולקר, בין השאר, גם את המקובלים ואת הנוהים אחר מאגיה. חלק ספציפי זה של חיבורו נדפס מחדש על ידי ישעיה (איזידור) לייב. במאה העשרים הוהדר ספר 'עזר הדת' ונדפס בשלמותו. תחילה בלונדון 1906 ולבסוף במהדורה אקדמית מוערת ומבוארת בידיו של יעקב לוינגר (תל אביב תשמ"ד).

מלבד ספרו (1) עזר הדת, חיבורים נוספים של פולקר הם: (2) 'אגרת החרפת' - פולמוס כנגד 'מנחת קנאות' של אבנר מבורגוס. (3) חיבור בשפה הספרדית כנגד האסטרולוגיה, (4) תרגום עברי (הושלם בשנת 1307) לחלק ג' בספר 'כוונות הפילוסופים' של אל-ע'זאלי. [זהו ניסיון להמשיך את מלאכת התרגום לעברית בה פתח יצחק אלבלג]. (5) כמה שירי חרוזים.

## קישורים חיצוניים
* 
* 
* 
* רבי יצחק פולקר - נסים הם אופיום להמונים - שלום צדיק https://www.youtube.com/watch?v=K1IOl7y936A

## הערות שוליים

קטגוריה:פילוסופים יהודים בימי הביניים
קטגוריה:מחברי ספרי אמונות ודעות
קטגוריה:יהודי ספרד במאה ה-14
קטגוריה:נפטרים במאה ה-14
ז'ואל אורסול

**ז'ואל אורסול** (בצרפתית: **Joëlle Ursull**; נולדה ב־9 בנובמבר 1960) היא זמרת צרפתייה.

## ביוגרפיה
אורסול נולדה בפואנט-א-פיטר שבמושבה הצרפתית גוואדלופ.

היא זכתה בתחרות יופי מקומית ולאחר מכן 1979 נבחרה למיס גוואדלופ, בתחרות מיס צרפת לשנת 1979 ייצגה את גוואדלופ והייתה הסגנית הרביעית, היא עסקה תקופה בתחום הדוגמנות.

בין השנים 1986–1988 הייתה חברה בלהקה "Zouk Machine", היא הוציאה אלבום משותף ביחד עימם.

ב־1988 יצא אלבום הסולו הראשון שלה "Miyel".

ב־1990 ייצגה את צרפת באירוויזיון והייתה לאדם השחור הראשון לייצג את המדינה בתחרות, היא הופיעה עם השיר "White and Black Blues", אשר עוסק בדעות הקדומות על בני אדם עם צבע עור מסוים, היא הייתה במקום השני.

בשנה זו גם הוציאה אלבום נוסף.

היא ילדה שתי בנות ולאחר שנהפכה לאמא עזבה תקופה את עבודתה על מנת להקדיש את עצמה לגידול ילדיה.

ב־2003 הוציאה סינגל בשם "Babydoo".

בין 2004–2006 הופיעה מספר פעמים בפריז ובאיים הקריביים.

## קישורים חיצוניים
* 

קטגוריה:נציגי צרפת באירוויזיון
קטגוריה:משתתפי אירוויזיון 1990
קטגוריה:זמרות צרפתיות
קטגוריה:משתתפות בתחרויות יופי
קטגוריה:דוגמניות צרפתיות
קטגוריה:צרפתיות שנולדו ב-1960
קטגוריה:צרפתים שנולדו ב-1960
חצי האי רקלוס

**חצי האי רקלוס** או **חצי האי רקלו** (באנגלית: **Reclus Peninsula**) הוא חצי אי באזור חוף דנקן, בחוף המערבי של ארץ גרהאם שבאנטארקטיקה.

חצי האי מהווה את הגדה המערבית של מפרץ שארלוט.

אורכו של חצי הוא 13 קילומטרים.

גובהו של חצי האי 382 מטרים מעל פני הים.

## היסטוריה
### גילוי ומיפוי חצי האי

חצי האי מופה לראשונה בשנת 1898 על ידי המשלחת האנטארקטית הבלגית, בפיקודו של אדריאן דה ז'רלאש.

### מקור השם

ז'רלאש נתן ללשון היבשה שבקצה הצפוני של חצי האי את שמה – **כף רקלוס**.

ז'רלאש קרא ללשון היבשה על שמו של ז'אק אליזה רקלוס, גאוגרף וסופר צרפתי.

בשנת 1960, הוועדה המייעצת לשמות אנטארקטיים של בריטניה, נתנה את השם רקלוס לחצי האי כולו.

## לקריאה נוספת

* United States. Defense Mapping Agency. Hydrographic Center, **[https://books.google.co.il/books?id=b-FwBY8bia0C&pg=PA147&lpg=PA147&dq=%22Reclus+Peninsula%22&source=bl&ots=laPOQmAxSv&sig=ACfU3U1MuGvYeq70sAFByWxAzEDs8uByqg&hl=en&sa=X&ved=2ahUKEwj4uIOIsdXrAhVO3qQKHWD1DbU4FBDoATAIegQIBRAB#v=onepage&q=%22Reclus%20Peninsula%22&f=false Sailing Directions for Antarctica: Includes Islands South of Latitude 60°]**, P 147
* Defense Mapping Agency 1992, **[https://books.google.co.il/books?id=sgSnbMOD_VsC&pg=PA336&lpg=PA336&dq=%22Reclus+Peninsula%22&source=bl&ots=qbXLupPgsd&sig=ACfU3U2_eBOSecHDGZBA-OtGU2fuGdACgQ&hl=en&sa=X&ved=2ahUKEwjG5taxsdXrAhWJDuwKHQhmARw4MhDoATAHegQIARAB#v=onepage&q=%22Reclus%20Peninsula%22&f=false Sailing Directions (planning Guide) and (enroute) for Antarctica]**, P 336


## קישורים חיצוניים
* חצי האי רקלוס באתר הסקר הגאולוגי של ארצות הברית
* חצי האי רקלוס באתר הגאזט האנטארקטי של ממשלת אוסטרליה
* חצי האי רקלוס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור חצי האי רקלוס
* חצי האי רקלוס באתר mindat
* חצי האי רקלוס באתר marineregions
* מפת אזור חצי האי רקלוס

## הערות שוליים

רקלוס
רקלוס
נטלי...

**נטלי...** (בצרפתית: ****) הוא סרט צרפתי מ-2003 אותו ביימה אן פונטיין, הסרט עוסק באישה החושדת כי בעלה בוגד בה.

ב-2009 נעשה חידוש אמריקאי לסרט, קלואי, בעיתון ניו יורק דיילי ניוז נאמר כי הגרסה האמריקאית יותר אירוטית מהצרפתית.

## עלילה
קתרין, גינקולוגית בשנות הארבעים לחייה, מגלה במקרה כי בעלה ברנרד, איש העסקים, בוגד בה. היא שוכרת נערת ליווי על מנת שתפתה את בעלה ותעדכן אותה בפרטים אודות הפגישות שלהם, היא מבקשת ממנה כשהיא נפגשת עם בעלה לא להציג את הזהות האמיתית שלה ולגלם דמות בשם נטלי, והיא מסכימה לכך.

בין קתרין ל"נטלי" נוצרת מערכת יחסים דו-ערכית, מדי פגישה נטלי מעדכנת את קתרין באופן הפגישות עם בעלה בשפה גסה ומפורטת, לעיתים קרובות קתרין מפסיקה את הפגישות ביניהן עקב הדברים הקשים שהיא שומעת אך לאחר מכן מחדשת את הקשר איתה וקובעת איתה עוד פגישה באופן קבוע. הקרבה בין שתי הנשים מתעצמת עוד יותר כשנטלי הופכת לחסרת בית קתרין מוצאת לה מקום לגור, היא אף מכירה לנטלי את אמה.

כשנטלי ממשיכה לשחק את תפקידה, יום אחד היא מספרת לקתרין כי ברנרד מעוניין לעבור לגור איתה, בעקבות זאת קתרין דורשת הסברים על כך והוא נשבע לה שהוא לא בוגד בה ואין אף אישה אחרת בחייו מלבדה.

קתרין לוקחת את ברנרד לביסטרו שמהווה באופן קבוע את מקום פגישתה עם נטלי, שם נטלי פוגשת את הזוג, בזמן זה נטלי מתוודה כי המציאה ובדתה את הסיפורים שסיפרה לה והיא אף פעם לא נפגשה עם בעלה, לבסוף קתרין מחליטה לסלוח לה ולשכוח מסיפור זה.

## שחקנים ודמויות

את תפקיד נטלי הייתה אמורה לגלם ונסה פאראדי אך היא עזבה את התפקיד בשביל הריונה.

## קישורים חיצוניים

קטגוריה:סרטים צרפתיים
קטגוריה:סרטי 2003
קטגוריה:סרטים ארוטיים
קטגוריה:זנות בקולנוע
FiveThirtyEight

***FiveThirtyEight*** (תרגום מילולי: "חמש מאות שלושים ושמונה"), הוא אתר עיתונות מונחית נתונים אמריקאי. הוא מסקר נושאים אקטואליים בפוליטיקה, מדע וספורט, תוך התמקדות בסטטיסטיקות רלוונטיות (כגון סקרי דעת קהל) ופרשנויות המבוססות עליהם. האתר, הקרוי על שם 538 חברי חבר האלקטורים שבוחרים את נשיא ארצות הברית, התפרסם במיוחד בזכות תחזיותיו המדויקות יחסית לתוצאותיהן של בחירות פוליטיות בארצות הברית, וזכה למעמד דומיננטי בקרב מתחרים בתחום. תחזיותיו והערכותיו השונות ממשיכות לקבל סיקור בתקשורת המיינסטירימית.

האתר הצליח לחזות את המנצח בבחירות לנשיאות ארצות הברית ב-2008 וב-2012. ב-2008 חזה את המנצח ב-49 מתוך 50 מדינות ארצות הברית, וב-2012 חזה את המנצח בכולן. ערב הבחירות ב-2016, תחזית האתר העניקה להילרי קלינטון סיכוי של 71% לנצח ולדונלד טראמפ סיכוי של 29%. אף שהאתר לא חזה את ניצחונו של טראמפ, הוא העניק לטראמפ סיכויי ניצחון גבוהים בהרבה מאתרי החיזוי המתחרים, ורבות מתחזיות האתר (כגון יחס המצביעים לקלינטון לעומת טראמפ בכל מדינה) התבררו כמדויקות ביותר בהשוואה למתחרים. בבחירות לנשיאות ארצות הברית 2020 האתר שוב הצליח לחזות את המנצח ואת התוצאות ב-48 מתוך 50 המדינות, על אף שבחלק מהמדינות המתנדנדות העריך יתר על המידה את ההפרשים בהם ביידן ניצח.

האתר נוסד במרץ 2008 כבלוג של האנליסט נייט סילבר. במהלך הפריימריז לנשיאות ובבחירות שנת 2008 לנשיאות ריכז האתר נתוני סקרים ושיקלל אותם, מתוך מטרה "לאזן בין הסקרים באמצעות נתונים דמוגרפיים השוואתיים". סילבר שיקלל "כל סקר בהתבסס על הרקורד ההיסטורי של הסוקר, גודל המדגם ותאריך הסקר". באוגוסט 2010 הצטרף *FiveThirtyEight* לאתר הניו יורק טיימס וכתבות ממנו פורסמו במהדורה המודפסת של העיתון. ביולי 2013 רכשה ESPN את האתר, שב-2018 הועבר ל-ABC News, חברה אחות שלה.

בין הנושאים ש-*FiveThirtyEight* מנתח סטטיסטית: תחזיות לתוצאות בחירות בארצות הברית ומחוץ לה; ניתוח הפופולריות של סוגיות חקיקה, של פוליטיקאים ועוד; תחזיות לתמותה מנגיף COVID-19 בארצות הברית; תחזיות למשחקי כדורגל, כדורסל ומשחקי ספורט אחרים (אף כי בנושאי ספורט האתר נוטה לייחס למתחרים סיכויים דומים לנצח); ונושאים רבים נוספים.

האתר זכה במספר פרסים לאתרי בלוגים פוליטיים, בהם פרס וובי על "הבלוג הפוליטי הטוב ביותר", ופרסים רבים נוספים.

ב-2023 עזב סילבר המייסד את האתר ולקח עימו את הזכויות על מודל החיזוי מאז מנסה האתר לבנות מודלי חיזוי חדשים

## ראו גם
* RealClearPolitics
* חבר האלקטורים

## לקריאה נוספת
* 
* 
* 
* 

## קישורים חיצוניים

* 

* 
* ראיון של נייט סילבר ב-Bloggingheads.tv (21 באוגוסט 2008)

## הערות שוליים

קטגוריה:אתרי אינטרנט שהושקו ב-2008
קטגוריה:ארצות הברית: עיתונים
קטגוריה:עיתונים באנגלית
נורדי מוקיילה

**נורדי מוקיילה מולרה** (בצרפתית: **Nordi Mukiele Mulere**; נולד ב-1 בנובמבר 1997) הוא כדורגלן צרפתי המשחק בעמדת הבלם בסנדרלנד מהפרמייר ליג.

## קריירת מועדונים
### סטאד לאבאל

מוקיילה החל לשחק כדורגל בגיל שבע, כשנרשם למחלקת הנוער של פריז ובה התאמן עד שנת 2013. כעבור שנה, הוא הצטרף למחלקת הנוער של סטאד לאבאל, שבה הוא רשם את הופעת הבכורה שלו בקבוצה הבוגרת ב-28 בנובמבר בתיקו אחת מול אוסר במסגרת ליגת המשנה.

### מונפלייה

לאחר שהרשים במדי סטאד לאבאל הוא הוחתם במונפלייה בחוזה לחמש שנים ב-6 בינואר 2017. את משחקו הראשון במדי הקבוצה ערך 15 ימים לאחר מכן בהפסד 2–0 למץ במסגרת הליגה הצרפתית הבכירה.

### ר.ב. לייפציג

ב-30 במאי 2018, מוקיילה חתם על חוזה בר.ב. לייפציג מהבונדסליגה עבור 16 מיליון אירו. הופעת הבכורה שלו במדי הקבוצה הגרמנית הגיעה ב-26 ביולי 2018 מול האקן השוודית במשחק שהסתיים בניצחון ר.ב. לייפציג 0–4 במסגרת הליגה האירופית. הוא הופיע לראשונה בליגה ב-2 בספטמבר בתיקו אחת נגד פורטונה דיסלדורף. ב-17 בספטמבר 2019, מוקיילה שותף לראשונה במפעל ליגת האלופות במסגרת הניצחון 1–2 על בנפיקה ליסבון. באותה העונה, מוקיילה היה שותף להגעתה ההיסטורית של קבוצתו עד לשלב חצי הגמר, כשבדרך גברה על יריבות כמו טוטנהאם הוטספר ואתלטיקו מדריד, אך בסוף נכנעה לפריז סן-ז'רמן.

### פריז סן ז'רמן
ב-26 ביולי 2022 חתם לחמש שנים בפריז סן-ז'רמן.

חמישה ימים לאחר מכן, ב-31 ביולי זכה עם קבוצתו בסופרקאפ הצרפתי לאחר ניצחון 4:0 על נאנט באצטדיון בלומפילד.

ב-28 באוגוסט 2024 הושאל אל באייר לברקוזן לעונה אחת. מוקיילה ערך 15 הופעות ליגה בעונה זו, בה סיימה לברקוזן במקום השני בליגה.

### סנדרלנד
ב-17 באוגוסט 2025 חתם מוקיילה על חוזה לארבע שנים בסנדרלנד מהפרמייר ליג.
## קריירה בינלאומית
בספטמבר 2021 קיבל מוקיילה לראשונה זימון לסגל הנבחרת הבוגרת של צרפת, הוא ערך את הבכורה שלו בנבחרת ב-7 בספטמבר 2021 בניצחון 2–0 על פינלנד במסגרת מוקדמות מונדיאל 2022.
## חיים אישיים

לנורדי יש אח צעיר ממנו בשם נורבין, המשחק גם הוא ככדורגלן, אך בעמדת החלוץ.

## תארים
**ר.ב. לייפציג**
* גביע גרמני: 2021/2022
**פריז סן-ז'רמן**

* גביע האלופות הצרפתי: 2022, 2023
* אליפות צרפת: 2022/2023, 2023/2024

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:מונטריי (צרפת): כדורגלנים
קטגוריה:כדורגלני מונפלייה
קטגוריה:כדורגלני ר.ב. לייפציג
קטגוריה:כדורגלני פריז סן-ז'רמן
קטגוריה:כדורגלני באייר לברקוזן
קטגוריה:כדורגלני סנדרלנד
קטגוריה:כדורגלני נבחרת צרפת
קטגוריה:ספורטאים צרפתים בגרמניה
קטגוריה:צרפתים שמוצאם מהרפובליקה הדמוקרטית של קונגו
קטגוריה:צרפתים שנולדו ב-1997
טיירי מוגלר

**מנפרד טיירי מוגלר** (בצרפתית: **Manfred Thierry Mugler**; 21 בדצמבר 1948 – 23 בינואר 2022) היה מעצב אופנה צרפתי.

## ביוגרפיה
מוגלר נולד בשטרסבורג, צרפת, למשפחה שמרנית. בצעירותו למד מחול קלאסי. נקרא בפי משפחתו מנפרד, שם פרטי אליו חזר בשנות חייו האחרונות.

## קריירה מקצועית
מוגלר החל בהכשרה כמעצב פנים בבית ספר לאמנות דקורטיבית בעירו.

### מעצב אופנה
בגיל עשרים וארבע עבר לפריז והחל לעצב בגדים עבור בוטיק בעיר, שנתיים לאחר מכן החל לעבוד כמעצב באופן עצמאי ועבד עם מספר בתי אופנה בנוסף לפריז גם במילאנו ולונדון.

ב-1973 הוציא קו עיצוב אופנה משלו בשם "Café de Paris". סגנון עיצובו היה עירוני ומתוחכם. עורכת אופנה התרשמה ממנו ועזרה לו לפתח את הקריירה שלו.

ב-1976 פתח בוטיק משלו בכיכר ויקטואר, בזמן זה גם הוציא קו ביגוד לגברים.

מוגלר עיצב את השמלה למנחת אירוויזיון 1987 ויקטור לאסלו.

בשנות ה-80 קיבל הכרה בינלאומית כמעצב. בעקבות בקשה ממועצת האופנה הצרפתית הוא הוציא ב-1992 את קו ההוט קוטור הראשון שלו.

ב-1993 עיצב מוגלר את השמלה השחורה המפורסמת שלבשה דמי מור בסרט "הצעה מגונה".

ב-2002 שיתף פעולה עם סירק דו סוליי ועיצב תלבושות למופע שלהם ולאורך השנים עיצב לזמרות רבות ביניהן ביונסה, ליידי גאגא וקארדי בי.

#### סגנון עיצוביו
במטרה לשדר עוצמה אצל נשים, יצר את סגנון הלבוש ה-Power dressing, שכלל בין היתר את כריות הכתפיים המוכרות משנות ה-80, והיה נפוץ גם בעולם העסקי והפוליטי.

### קליפים ומופעים ייחודיים
מוגלר היה אחראי על עיצוב התלבושות לדוגמניות שהופיעו בקליפ לשיר "Too Funky" של ג'ורג' מייקל. בו כיכבה הדוגמנית לינדה אוונג'ליסטה, איתה עבד מוגלר צמוד שנים רבות.

ב-2014 יצר מופע בימתי The Wyld, בו שילב אופנה, הומור, פנטזיה ואקרובטיקה.

ב-2016 ביים את הקליפ לשיר "I Didn't Know" של הזמר הטורקי סרהאט, שייצג את סן מרינו באירוויזיון.

### עיסוק בקוסמטיקה
מאז 1997, חברת הקוסמטיקה "Clarins" מחזיקה בבעלות הזכויות לשם טיירי מוגלר.

מוגלר הוציא מספר בשמים, והראשון והמפורסם שבהם הוא "Angel".

## קשר עם קהילת הלהט"ב
מוגלר עיצב בהשראת הקהילה הלהט"בית. הוא עבד עם אמנים ודוגמנים טרנסג'נדרים שהשתתפו בתצוגות האופנה שלו כבר בשנות ה-80.

## ספריו
ב-1988, הוציא את ספר הצילום שלו "Thierry Mugler: Photographer".

## הוקרה
* ב-1994, ביצע הופעת קמע בסרט "משהו ללבוש".
* ב-1999 יצאה המונוגרפיה שלו "Fashion Fetish Fantasy", שהכילה תמונות מיצירותיו.
* הצגת תערוכת רטרוספקטיבה Thierry Mugler, Couturissime במונטריאול, ברוטרדם ומ-ספטמבר 2021 - אפריל 2022, במוזיאון לאמנות דקורטיבית בפריז.

## חיים אישיים
בתחילת שנות האלפיים פרש מעולם האופנה. אז החל בתהליך ניסויי באמצעות גופו: הוא הרחיב את אפו בהשתלת סחוס, העלה מסת גוף בשרירים מנופחים והוסיף קעקועים לגופו.

ב-23 בינואר 2022 מת בנסיבות טבעיות, בגיל 73.

## קישורים חיצוניים

* ארכיון האופנה והטקסטיל ע"ש רוז, שנקר, אוסף טיירי מוגלר, באתר ארכיון האופנה והטקסטיל ע"ש רוז בשנקר

* 

## הערות שוליים

קטגוריה:מעצבי אופנה צרפתים
קטגוריה:להט"בים צרפתים
קטגוריה:צרפתים שנולדו ב-1948
קטגוריה:צרפתים שנפטרו ב-2022
אוליב מודי-קוק

**אוליב מודי-קוק** (באנגלית: **Olive Mudie-Cooke**; 1890 – 11 בספטמבר 1925) הייתה אמנית בריטית, הידועה בעיקר בזכות הציורים שיצרה במהלך מלחמת העולם הראשונה. מודי-קוק שימשה כנהגת אמבולנס בצרפת ובאיטליה במהלך המלחמה וחוויות אלה באו לידי ביטוי ביצירותיה.

## ביוגרפיה ויצירה
ממוזער|אוליב מודי-קוק, מתנדבת מדליקה סיגריה באמבולנס
מודי-קוק נולדה במערב לונדון, הצעירה מבין שתי בנותיו של הנרי קוק, סוחר שטיחים, וביאטריס מודי. היא למדה אמנות בבית הספר לאמנות בסנט ג'ון ובמכללת גולדסמית'. היא עבדה גם בוונציה תקופה קצרה.

בינואר 1916 מודי-קוק ואחותה הבכורה פיליס, שלמדה ארכאולוגיה, נסעו לצרפת כאחיות מתנדבות ביחידת הסיעוד והעזרה ראשונה. בזמן שנסעה באמבולנסים של היחידה, בצרפת בין השנים 1916–1918, החלה מודי-קוק לשרטט ולצייר את הסצנות שראתה סביבה. היא תיעדה את חבריה נהגי האמבולנס והן את הצוות הרפואי שהיה בהם. ציורי המים וציורי הגיר שלה התמקדו לעיתים קרובות בחיילים פצועים שפונו, והלוגיסטיקה של הפינוי ברכבות אמבולנס. כמו בחזית המערבית, מודי-קוק שימשה גם כנהגת אמבולנס באיטליה במהלך המלחמה.

מודי-קוק שלטה בצרפתית, איטלקית וגרמנית ולכן עבדה לעיתים כמתורגמנת עבור הצלב האדום.

בשנת 1919 שמה של מודי-קוק הגיעה לידיעת ועדת המשנה לעבודות נשים במוזיאון המלחמה המלכותי, שרכשה מספר ציורים לאוסף החדש שלהם. רכישה זו כללה את התמונה המפורסמת ביותר שלה, "באמבולנס: מדליקה סיגריה לחולה". בשנת 1920 הזמין אותה הצלב האדום הבריטי לחזור לצרפת כדי לתעד את פעילותן של יחידותיו שעדיין סיפקו שם טיפול וסיעוד.

ציוריה מביקור זה כוללים דוגמאות לנזקי מלחמה, לנופים המופצצים של שדות הקרב לשעבר ולנשים המטפלות בקברים בבית קברות. מודי-קוק עבדה בעיקר בצבעי מים.

מודי-קוק חזרה לניולין בקורנוול והמשיכה לעבוד כאמנית וקיימה תערוכה מעבודותיה בשנת 1921 באגודת האדריכלות של אוניברסיטת קיימברידג'.

בשנת 1920 ואילך נסעה מודי-קוק ברחבי אירופה ואפריקה, בעיקר לדרום אפריקה, שם קיימה תערוכה מעבודותיה בשנת 1923.

היא חזרה לאנגליה לתקופה קצרה לפני שנסעה לצרפת בשנת 1925, שם שמה קץ לחייה.

תערוכת עבודותיה נערכה בשנה שלאחר מכן וכעבור כמה שנים אחותה פיליס תרמה עוד מיצירותיה למוזיאון המלחמה הקיסרי.

## גלריה


File:Ambulances Art.IWMART5405.jpg | אמבולנס

File:'con- Camp' - Genoa Art.IWMART5401.jpg | מחנה בגנואה

File:Abbeville Art.IWMART5394.jpg | אבוויל

File:Somme Storm Art.IWMART5400A.jpg | סערה בסום

File:Ordnance Tent Repair Shops, Calais Art.IWMART5399.jpg | אוהל

File:St Jean Art.IWMART5396.jpg | סנט ג'ין

File:Tents Art.IWMART5406.jpg | אהלים

File:Etaples- British Military Cemetery Art.IWMART5404.jpg | בית קברות צבאי


## קישורים חיצוניים

## הערות שוליים

קטגוריה:אמניות מלחמה בריטיות
קטגוריה:נשים ומלחמת העולם הראשונה
קטגוריה:אמני מלחמה בריטים
קטגוריה:בריטיות שנולדו ב-1890
קטגוריה:בריטים שנולדו ב-1890
קטגוריה:בריטיות שנפטרו ב-1925
קטגוריה:בריטים שנפטרו ב-1925
פרננדו מארקל

**פרננדו מארקל אוליביירה** (בפורטוגזית: **Fernando Marçal Oliveira**; נולד ב-19 בפברואר 1989) או בשמו המקוצר **מרקאל** הוא כדורגלן ברזילאי המשחק בעמדת המגן השמאלי בבוטפוגו.

## קריירת מועדונים

לאחר שהיה חלק ממחלקת הנוער של גרמיו ושיחק עונה אחת בקריירה הבוגרת שלו בגוארנטינגוואטה המקומית, מארקל יצא אל מעבר לגבולות המדינה ועבר לפורטוגל. בשנת 2010, הוא חתם בטורינסה מליגת המשנה הפורטוגלית, כשבמדיה ערך 40 הופעות ואף זכה לכבוש שלושה שערים. מנגד, הוא עבר לאחר עונה אחת בלבד במועדון לנסיונל מדיירה, שבה רשם למעלה מתשעים הופעות בארבע שנים. במשך הזמן, מארקל משך את עיניה של ענקית הזכיות בפורטוגל, בנפיקה ליסבון, כשלבסוף חתם אצלה בשנת 2015 בחוזה לחמש שנים. במהלך עונתו הראשונה בקבוצה הוא הושאל לגזיאנטפספור מהליגה הטורקית.

מכיוון שלא התאים לתוכניות של הקבוצה מליסבון, הוא הושאל לעונה נוספת, הפעם לגנגאן מהליגה הצרפתית. למרות עונה טובה בגנגאן, בנפיקה החליטה שלא להשאירו בסגל שלה ומכרה אותו ב-16 ביוני 2017 לאולימפיק ליון לאחר שלא רשם ולו הופעה אחת במדי הפורטוגזים. המעבר שלו לליון הוערך בכארבעה מיליון וחצי אירו. אף על פי שהוא החל את עונת 18–2017 כמגן הפותח של הקבוצה, אור הזרקורים נלקח ממנו על ידי פרלאן מנדי. לאחר ששומש כמגן שמאלי ובלם במערך ארבעת שחקני ההגנה, בעונת 20–2019 הוא הפך לבלם השמאלי בשיטת שלושת הבלמים של המאמן, רודי גרסיה. בעמדה זו הוא הצטיין במסגרת ליגת האלופות, שבה הצליחו לגבור על יובנטוס ומנצ'סטר סיטי עד לשלב חצי הגמר, שבו הודחה על ידי באיירן מינכן.

ב-6 בספטמבר 2020 חתם בוולברהמפטון וונדררס מהפרמייר ליג תמורת שני מיליון אירו בחוזה לשנתיים.

ב-17 ביוני 2022 חזר לאחר 12 שנה לברזיל וחתם בבוטפוגו.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:סאו פאולו: כדורגלנים
קטגוריה:כדורגלני גרמיו
קטגוריה:כדורגלני בנפיקה ליסבון
קטגוריה:כדורגלני גזיאנטפספור
קטגוריה:כדורגלני גנגאן
קטגוריה:כדורגלני אולימפיק ליון
קטגוריה:כדורגלני וולברהמפטון וונדררס
קטגוריה:כדורגלני בוטפוגו
קטגוריה:ברזילאים שנולדו ב-1989
Braveheart

**Braveheart** (בעברית: **אומץ לב**) הוא אלבומה החמישי של הזמרת אשנטי אשר יצא ב-4 במרץ 2014 על ידי החברה העצמאית של הזמרת "Written Entertainment". זהו היה אלבומה הראשון שיצא תחת חברה זו וגם אלבומה הראשון מזה 6 שנים.

מתוך האלבום יצאו 3 סינגלים ביניהם השיר "Never Should Have" אשר גם הושמע בפרק האחרון של הסדרה נשות קבע בו אשנטי השתתפה. הסינגל השני מהאלבום היה השיר "I Got It" אשר בו השתתף הראפר ריק רוס והסינגל השלישי והאחרון מהאלבום היה השיר "Early in the Morning" שיצא אחרי צאת האלבום. בנוסף לרוס השתתפו באלבום גם הראפרים פרנץ' מונטנה,  וביני מאן. עם שחרורו האלבום קיבל ביקורות חיוביות מהמבקרים אשר שיבחו את הסאונד של האלבום אותו כינו כ"האבולוציה של ה-R&B" ושיבחו את מילות השיר באלבום שמדברים על העצמה אם כי חלק מהמבקרים מתחו ביקורת על הקלישאות הרומנטיות באלבום ועל הרגעים הלא מעניינים באלבום. האלבום הגיע למקום ה-10 במצעד האמריקאי הרשמי והפך לאלבום החמישי שלה לעשות זאת. בנוסף הוא גם הגיע למקום ה-29 במצעד אלבומי ה-R&B הבריטי ולמקום ה-40 במצעד האלבומים העצמאיים הבריטי. מבחינה מוזיקלית הלאבום הוא אלבום R&B עם השפעות של מוזיקה אלקטרונית, טראפ ופופ אורבאני.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי אשנטי
קטגוריה:אלבומים באנגלית
ג'וזף האברשאם

**ג'וזף האברשאם** (באנגלית: **Joseph Habersham**; 28 ביולי 1751 – 17 בנובמבר 1815). היה איש עסקים אמריקאי, פוליטיקאי איש ג'ורג'יה, לוחם במהפכה האמריקאית והמנהל הכללי של דואר ארצות הברית בתקופות כהונותיהם של נשיאי ארצות הברית ג'ורג' וושינגטון, ג'ון אדמס ותומאס ג'פרסון.
## ראשית חייו
ג'וזף האברשאם נולד בסוואנה שבג'ורג'יה לג'יימס האברשאם, שגם הוא היה סוחר ופוליטיקאי, ולמרי בולטון. הוא למד בבתי ספר מקומיים ובקולג' פרינסטון והיה לסוחר ובעל מטעים מצליח. הוא נשא לאישה את איזבלה ריי ולשניים נולד בן אחד.
## המהפכה האמריקאית
ב־1775 היה האברשאם חבר במועצת הבטיחות , ועדה מטעם הפטריוטים שלקחה את תפקידי הממשל מידי הלויאליסטים, הנאמנים למלוכה. הוא גם היה אז חבר בקונגרס של ג'ורג'יה וקצין בדרגת מייג'ור בגדוד של אנשי מיליציה מג'ורג'יה. הוא התקדם בסולם הדרגות והגיע לדרגת קולונל ברגימנט הראשון של ג'ורג'יה.

הוא פרש מהצבא לאחר שהיה מעורב בדו-קרב שנערך בין לאכלן מקינטוש לבין באטן גווינט.
## קריירה פוליטית
האברשאם ושני אחיו, ג'יימס הבן וג'ון, היו פעילים בפוליטיקה של ג'ורג'יה. במספר מקורות מצוין שג'וזף האברשאם היה נציג בקונגרס הקונפדרציה ב־1785, אך מידע זה נבע ככל הנראה מבלבול בינו לבין אחיו ג'ון. ג'וזף האברשאם שימש כיושב ראש בית הנבחרים של ג'ורג'יה ב־1782 ושוב ב־1785 והיה חבר הוועידה המדינתית שאישרה ב־1788 את חוקת ארצות הברית.

בשנים 1792–1793 כיהן האברשאם כראש עיריית סוואנה. ב־1795 הוא מונה על ידי הנשיא ג'ורג' וושינגטון לתפקיד המנהל הכללי של דואר ארצות הברית, תפקיד בו הוא שימש עד לתחילת נשיאותו של תומאס ג'פרסון ב־1801. ב־1799 הוא יצר את תפקיד העוזר הראשון למנהל הכללי של הדואר, ולתפקיד מונה אברהם ברדלי הבן.

## מותו ומורשתו
ג'וזף האברשאם נפטר בסוואנה ב־1815 ונטמן בבית הקברות קולוניאל פארק שבעיר. על שמו נקרא מחוז במדינה.

האברשאם היה חבר לשכת הבונים החופשיים של סוואנה. אביו ושני אחיו היו גם הם חברים בלשכה זו. בנוסף היה חבר בלשכה צאצא שלו, ריצ'רד וסט האברשאם, שהיה צייר וידידו הקרוב של ממציא הטלגרף סמואל מורס.

## קישורים חיצוניים

* 
* משפחת האברשאם באתר האנציקלופדיה החדשה של ג'ורג'יה 
* 

## הערות שוליים

קטגוריה:אמריקאים ילידי ג'ורג'יה
קטגוריה:סוואנה: אישים
קטגוריה:המנהלים הכלליים של דואר ארצות הברית
קטגוריה:חברי האספה הכללית של ג'ורג'יה
קטגוריה:ראשי עיריות בג'ורג'יה
קטגוריה:בוגרי אוניברסיטת פרינסטון
קטגוריה:אנשי צבא אמריקאים במלחמת העצמאות של ארצות הברית
קטגוריה:אמריקאים שנולדו ב-1751
קטגוריה:אמריקאים שנפטרו ב-1815
יחסי אוסטרליה–סרביה

ממוזער|הקונסוליה הסרבית בסידני
**יחסי אוסטרליה–סרביה** הם יחסי החוץ בין אוסטרליה וסרביה.

## סקירה כללית
שתי המדינות קיימו יחסים דיפלומטיים שכוננו על ידי אוסטרליה והרפובליקה הפדרלית הסוציאליסטית של יוגוסלביה בשנת 1966. המשרד האירופי של המשטרה הפדרלית האוסטרלית ממוקם בבלגרד החל משנת 2003.

במפקד האוכלוסין באוסטרליה בשנת 2006, 95,364 אנשים זיהו את עצמם ממוצא סרבי.

## יחסי סחר
בתקופה 2006–2007 ייצוא הסחורה האוסטרלי לסרביה עמד על כ-2.04 מיליון דולר אוסטרלי, וכלל בעיקר מצעצועים, משחקים ומוצרי ספורט. באותה תקופה הייצוא הסרבי עמד על כ-3.19 מיליון דולר, וכלל בעיקר ממוצרי מזון משומרים.

ממשלת אוסטרליה המשיכה את כל האמנות וההסכמים הדו-צדדיים שנחתמו עם יוגוסלביה ביחסיה עם סרביה, וקיימים תשעה הסכמים בתוקף, ביניהם החשובים ביותר הם הסכם סחר, הסכם מגורים והעסקת אזרחי סרביה באוסטרליה והסכם לשיתוף פעולה תרבותי. יחסי תרבות וחינוך מבוססים על ההסכם על שיתוף פעולה תרבותי ומדעי, שנחתם בין ממשלות שתי המדינות ב-14 בספטמבר 1976.

## ביקורים רשמיים
בשנים האחרונות לא נערכו ביקורים של ראשי מדינות או ממשלות בין שתי מדינות. המשלחת בראשות חברי הפרלמנט רוג'ר פרייס ודנה וייל והסנאטורית ג'ודית טריית' ביקרה בסרביה באוקטובר 2008 ואילו המשלחת בראשות סלביצה סוקיץ' דג'נוביץ' ביקרה באוסטרליה בספטמבר 2009.

## נציגויות דיפלומטיות
* אוסטרליה מחזיקה בסרביה שגרירות בבלגרד.
* סרביה מחזיקה באוסטרליה שגרירות בקנברה וקונסוליה כללית בסידני.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ